Kaupunki+auringossa

** Rut Bryk, Kaupunki auringossa (1976) **
// Kaupunki auringossa // on Rut Brykin abstrakti laatta/seinäreliefi 1970 – luvulta. Se löytyy tänä päivänä Helsingin kaupungintalon ala-aulasta ja on yksi hänen tunnetuimmista töistään.

Valitsin tämän teoksen, koska tämä ja useat muut Rut Brykin keramiikkateokset, kiinnittivät huomioni useasti selatessani taideteollisuutta käsitteleviä kirjoja. Mielestäni teos liittyy omaan opiskelualaani (graafinen suunnittelu) muotokieleltään, värin käytöltään ja onpa sen suunnittelija itsekin ollut ammatiltaan graafikko, vaikka vaikuttikin muotoilun saralla.



Suunnittelija
= = Rut Bryk oli yksi keskeisiä suomen modernin keramiikkataiteen uudistajia. Hän syntyi 1916 ja sai graafikon koulutuksen Taideteollisessa oppilaitoksessa valmistuen sieltä 1939, mutta kuten muutkin kultakauden suunnittelijat, hän työskenteli useilla eri muotoilun aloilla.

Hän työskenteli Arabian taideosastolla 1942 – 1990 aloittaen mm. sadunomaisilla ja uskonnollisilla kuva aiheilla kulhoissa ja seinälaatoissaan, mutta siirtyi pian työstämään arkkitehtonisia, veistoksellisia korkokuvia joista tuli hänen tavaramerkkinsä 60 – ja 70 – luvulla. Hänen käyttöönsä kehitettiin Arabialla jopa yli 100 eri lasitetta, joilla hän väritti keramiikkatyönsä.

Arkkitehtuuristen teosten lisäksi hän on suunnitellut myös mm. kaakeleita, koristetiiliä, tapettikuoseja, sisustuskankaita, mm. Vaasan Puuvillalle suunnitellut, 1960-luvun klassikot, Seita-kankaat ja lukuisia tilaustöitä. Rut Bryk voitti mm. Grand Prixin Milanossa 1951, Diplome d'Honneurin Milanossa 1954 työllään //Lintumuuri// ja hopeamitalin Cannesissa 1955. Suomalaista tunnustusta Rut Bryk sai mm. 1962 Pro Finlandia – mitalin muodossa. Hän meni naimisiin suunnittelija Tapio Wirkkalan kanssa ja he saivat kaksi lasta, jotka myös vaikuttavat taideteollisuudessa. Sami Wirkkala (1948) toimii sisustusarkkitehtina ja siskonsa Maaria Wirkkala (1954) on nykytaiteilija. Rut Bryk kuoli marraskuussa 1999 ollessaan 89 - vuotias ja hänet on haudattu taiteilijan mäelle Helsinkiin.

Inspiraation Rut Bryk sai töihinsä luonnosta ja kulttuurista sekä miehensä Tapio Wirkkalan kanssa tehdyistä lukuisista matkoista maailmalle. Hänessä sanotaan yhdistyneen eleganssi ja voima, tyylikäs modernismi ja herkkä naivismi, nämä piirteet ovat hyvin nähtävissä myös hänen töissään. "Rut Bryk on valinnut pienet kaakelilaatat, joista hänen käsissään hitaasti kasvaa muotojen ja värien maisemaa, pelkistettyä ilmaisultaan, avaraa henkisiltä ulottuvuuksiltaan." A.I.Routio, Uusi Suomi.

Tunnetuimmat teokset Rut Brykiltä ovat Rosenthalin posliinitehtaaseen Saksan Selbiin 1961 tehty kaakeliteos, //Kevään tulo pohjoiseen// - teos Suomen Intian suurlähetystöön New Delhiin 1985 ja hänen viimeisin työnsä //Jäävirta// Mäntyniemeen Presidentin virka-asuntoon.

**// Kaupunki auringossa //**** – teoksen tyylisuunta ja muotokieli **
Ryt Brykin töiden kategoriointiraja on häilyvä, toisaalta ne ovat taidetta, mutta toisaalta arkkitehtuuria ja grafiikkaa. Nykyisin ne nähdään yleisimmin modernina taiteena ja tyylisuunnaltaan //Kaupunki auringossa// - teos edustaa aikakautensa modernismia.

Rut Brykin työt ovat yleensä ei esittäviä, mutta herättävät vaikutelman katsojan silmissä. //Kaupunki auringossa// - teos kuvaa Helsingin karttaa. Ennen kuin tiesin tätä, ensivaikutelma teoksesta oli mielenkiintoisempi ja näin siinä ikään kuin maailman kartan levitettynä. vaikutelma hälveni kun katselin teosta pidempään ja kiinnitin huomiota sen yksityiskohtiin. Luonnossa vaikutelmat ovat varmasti erilaisia kuin kuvista katsottuna.



Teos on toteutettu työskentelytavalla, jossa kohoviivoin kuvioidut laatat on väritetty läpikuultavalla värilasitteella. Ruth Brykin korkokuvat ovat usein monumentaalisen kokoisia ja patsaan omaisia. Hänen vaaleat kaakelisommitelmat tuovat mieleen luonnon ja valkoisuuden sekä lumen ja jään. Oman lisänsä teoksiin tuovat valon ja varjon vaihtelut näissä moniulotteisissa korkokuvissa.

** Teoksen vaikutukset **
Oli selvää, että muotoilun kultakausi ei voi jatkoa loputtomiin ja juuri 1970-luvun suomalainen muotoilu oli heikompaa kuin koskaan. Konservatiivisuus ja lama jyräsivät myös muotoilun saralla, tyylit vaihtelivat nopeasti ja tuotteiden laatu huononi merkittävästi lähinnä laman vaikutuksesta. // Kaupunki auringossa // – teoksessa 1970 – luvun vaikutukset eivät niinkään näy. Suunnittelija on saanut toteuttaa itseään vapaasti, vaikka Arabian nimissä työn on tehnytkin. Teoksen yhteiskunnalliset vaikutukset ovat sitäkin moninaisemmat, koska se on esillä yleisellä paikalla Helsingin kaupungin talossa edustaen suomalaisuutta ja Helsinkiä kaupunkina. Ihmiset voivat vaihtoehtoisesti katsella sitä tai olla katsomatta sitä lainkaan.



Brykin yksityiskohtaiset keramiikkateokset viehättävät silmääni ja ovat lähellä omaa suunnittelutyyliäni graafikkona. Hän on nostanut minun usein pyörittelemäni kolmiot ja neliöt kolmiulotteiseen tasoon pitäen värit selkeinä ja kokonaisuuden harmonisena. Hänen työnsä innoittavat kokeilemaan muita konkreettisempia tapoja ilmaista itseään ja tyyliään kuin pelkkä kynä ja tietokone. Toisaalta hänen työnsä tuntuvat kovin tutuilta, koska oma tyylini ja värin käyttöni ovat hyvin samankaltaisia.

Erityisesti hänen vaaleat korkokuvansa ovat mielestäni jotenkin ajattomia. //Kaupunki auringossa// - teoksen ajattomuus toteutuu osaltaan yksinkertaisten abstraktien perusmuotojen ja vaaleiden värien ansiosta, joten ihmiset varmasti samaistuvat siihen edelleen helposti.

** Lähteet: **
Hagelstam, Wenzel, 2003. //Uusi antiikkikirja 1900-1980//. WSOY, Helsinki. // Muodon kuvat 1960-1990 //. Toimittanut Juliana Balint. Tietopuu, Espoo. // Visioita. Moderni suomalainen muotoilu //. Toimittanut Anne Stenros. Otava, Keuruu, 1999.
 * Kirjallisuus: **

http://www.designed-in-finland.com/studio_rutbryk/rut_bryk.jpg http://www.tapettitalo.fi/tapettitietoa/rutbryk.html http://www.finnishdesign.fi/files/fide/kuvat/Bryk_29553.jpg []
 * Kuvat:**

Arabian museo http://www.arabianmuseo.fi/web/museumarabia.nsf/pagesbyid/F2743A40164DE370C2256F5C004B88FC?OpenDocument
 * Internet:**

Finnish design – Muotoilija esittely http://www.finnishdesign.fi/muotoilija?id=899044 MTV3 – Uniikki, jakso ”Kaupungin aarteet” __ [] __